રૂપિયાની લેતીદેતીના મામલે દોઢેક મહિના પહેલાં નરોડા વિસ્તારમાં રહેતા અને કપડાંના વેપારી અનિલભાઇ ખુબાણી પાસે પાંચ લાખ રૂપિયાની ખંડણી માગીને દીપક ઉર્ફે દીપુ મોહનદાસ ચેતનાની (રહે. નીલકંઠ સોસાયટી, આઇટીઆઇ રોડ, કુબેરનગર) અને તેની સાથે રહેલાં કેટલાંક અસામા‌િજક તત્ત્વોએ લાકડીઓ વડે હુમલો કરીને સોનાની ચેઇનની લૂંટ ચલાવી હતી. અનિલ ખુબાણી એક પગે દિવ્યાંગ હોવાના કારણે દીપુ અને તેના સાગરીતોએ તેમને અત્યંત નિર્દયતાપૂર્વક લાકડીઓના ફટકા માર્યા હતા. સમગ્ર ઘટના સીસીટીવી કેમેરામાં કેદ થઇ હતી અને અનિલ ખુબાણીને સારવાર માટે હોસ્પિટલમાં ખસેડવામાં આવ્યા હતા.